STATE OF THE MUNICIPALITY ADDRESS (SOMA) CUM STATE OF THE CHILDREN'S ADDRESS (SOCA) OF THE MUNICIPAL MAYOR, HON. AMADO M. GENETA AUGUST 13, 2018 MUNICIPAL PLAZA, MARIA AURORA, AURORA Sa atin pong pinagpipitaganang Pangalawang Punong Bayan, Kgg. Oscar W. Padua, sa mga Miyembro ng Sangguniang Bayan, mga Pinuno at Kawani ng iba't- ibang Tanggapan at Sangay ng Pamahalaan, sa ating mga panauhin at lahat ng nandito sa bulwagang ito, isang maganda at mapagpalang araw po sa ating lahat. Malaking karangalan po para sa inyong lingkod na ilahad ang mga nagawa ng ating lokal pamahalaan noong Taong 2016 hanggang 2017 sa ilalim ng aking administrasyon at kung ano na ang kalagayan ng ating bayan ngayon. Noong taong 2016 ay binalangkas ang Executive Legislative Agenda (ELA) para sa taong 2016-2019 ng departamento ng ehukitibo at lehislatibo. Dito'y nakalatag ang mga programa at proyekto na kailangang gawin sa loob ng tatlong taon ng aming panunungkulan. At kinagagalak kong ibalita sa inyo na ngayong 2018 ay halos 70 porsiyento ng mga programa/proyekto/gawain na nakalahad sa nasabing ELA ay matagumpay ng naisakatuparan. Ang pananalapi ay mahalaga upang maisakatuparan natin ang mga gawaing pamamahala at pangkaunlaran. Upang maitaas ang antas ng ating pananalapi, tayo ay nagsagawa ng malawakang pangongolekta ng buwis sa bawat barangay kaalinsabay ng pagbibigay ng impormasyon sa kahalagahan ng pagbabayad ng buwis. Isa pang hakbang ay ang Rebisyon ng Revenue Code ng ating bayan, na kunga saan dito nakabase ang halaga ng bayarin ng bawat negosyo at indibiduwal. Noong 2016, ang kabuuang halaga ng pera na nalikom ng ating lokal na pamahalaan ay umabot sa mahigit P141M na mas mataas ng halos 7 porsiyento kumpara sa nakolekta noong 2015. At noong 2017 ay mayroon tayong nalikom na halos P160M na mas mataas ng 13.34 porsiyento kumpara noong 2016. At ngayong kalahatian ng 2018 ay mayroon ng koleksiyon na mahigit sa P88M na kung saan ay mahigit ng 50 porsiyento sa tinatayang makokolekta sa loob ng isang taon. Ito ay nagpapakita na ang ating pamahalaan ay masugid na nangangalap ng pondo upang maisagawa ang mga programa at proyekto para sa mga barangay at mamamayan. Natapos na rin nating iproseso ang mga datos na nakolekta sa mga barangay sa pamamagitan ng Community-Based Monitoring System (CBMS). Ang mga datos na ito ay lubhang mahalaga para sa pagpaplano at paglalaan ng pondo para sa mga proyektong pangkaunlaran. Dahil dito, ang ating Comprehensive Land Use Plan (CLUP) ay naisapanahon na o' na update na ng Technical Working Group at napagtibay ng Sangguniang Bayan at pumasa na din sa Sangguniang Panlalawigan sa pamamagitan ng Provincial Land Use Committee (PLUC). Gayundin, nagawa na 1
natin ang Comprehensive Development Plan (CDP). Ito ay pangkalahatang plano ng bayan ng Maria Aurora upang ang paglalaan ng pondo sa mga programa at proyekto ng bawat sector ng lipunan ay maging maayos at walang masasayang na salapi ng bayan. Ang lahat ng mga programa, proyekto at aktibidadis ay hindi kayang isakatuparan kung ang ating mga kawani ay kulang sa kakayahan. Kung kaya't ang pagyamang-tao ay mahalaga rin para sa isang organisasyon. Ang pag-uugali, mga bagay na pinahahalagahan, kasanayan at kaalaman ng mga opisyal at kawani ay napakahalaga upang makapagbigay ng tapat at maayos na serbisyo sa mga mamamayan. Upang mapataas ang espiritwal, kagandahang asal at moralidad ng 509 na opisyal at mga kawani ng Pamahalaang Lokal, kasama ang mga taga nasyonal na ahensya, ang pagbibigay ng Banal na Aral ay isinasagawa sa pamamagitan ng iba't-ibang Pastor tuwing Lunes pagkatapos ng pagpupugay sa ating bandila. Ang pagdadaos ng Araw ng Kawani ay taun-taong isinasagawa upang mapalalim ang magandang ugnayan ng mga opisyal at kawani ng pamahalaan. Ang Araw ng mga Kawani noong nakaraang taon ay isinagawa sa Baguio City. Tayo rin ay naglaan ng halaga para sa pagsasanay ng ating mga opisyal at kawani upang lalo pang mapaayos at mapaunlad ang pagseserbisyo sa bayan. Naggawad tayo ng parangal at gantimpala sa mga kawani na ginagawa ng maayos ang mga Bilang pasasalamat at pagpaparangal sa pagseserbisyo ng mga magreretiro nang kawani, "Ang Salamat Mabuhay" ay atin ding isinasagawa. tungkulin. Ang maayos na kalusugan ng ating mga mamamayan ay lubhang mahalaga para sila ay maging produktibo kung kaya't isa sa mga adhikain ng ating Pamahalaang Lokal ay mabigyan ng maayos na serbisyong pangkalusugan at pangnutrisyon ang mga mamamayan. Nagbibigay tayo ng libreng check-up at gamot sa mga nangangailangan. Sa pakikipag-ugnayan sa iba't-ibang ahensya at sektor, tayo ay nagsasagawa ng "medical at dental missions" upang matugunan ang mga pangangailangan ng ating mga kababayan na may karamdaman lalo na yung mga nasa malalayong barangay. Para makapagbigay ng impormasyon tungkol sa wastong pangangalaga ng kalusugan at mabago ang mga lumang paniniwala tungkol dito, tayo ay nagsasagawa ng "Information Education Campaign" (IEC). Ang Feeding Program" ay regular na isinasagawa sa sampung (10) barangay na may naitalang may matataas na insidente ng mga batang kulang sa timbang o "underweight". Tayo rin ay nagkaloob ng "health insurance" (Philhealth) sa 165 na pamilyang mahihirap. Patuloy din natin na binibigyan ng kaalaman, tulong pinansiyal at pagkalinga ang mahigit isanlibong naturukan ng Dengvaxia vaccine. Ang forum ay ginagawa natin sa mga barangay sa pamamagitan ng ating Pambayang Manggagamot sa tulong ng Kagawaran ng Kalusugan. Para matulungan ang mga pasyenteng nangangailangan ng dugo, patuloy din tayong nagsasagawa ng Blood Letting o blood donation sa tulong naman ng Pamahalaang Panlalawigan ng Aurora. Dahil sa hangarin natin na palakasin ang mga programang pangkalusugan ay 2
dinagdagan natin ang mga miyembro ng Local Health Board na siyang nag-aaral at gumagawa ng mga alituntunin at patakaran tungkol sa usaping pangkalusugan. Sa larangan ng edukasyon, naitala na meron tayong 9,827 na mga mag-aaral sa batayang edukasyon o "basic education" para sa panuruang taon 2017-2018 kung saan ito ay mas mataas ng 5.8% noong SY 2016-2017. Ang pagtaas ng bilang ng mga mag-aaral sa Kindergarten, mga transferees sa Grade 1 - V at ang pagbubukas ng Grade 12 ay ang mga kadahilanan sa pagtaas ng bilang ng ating mga mag-aaral sa nasabing taon. Sa ating mga mag-aaral, 1,018 o' 10.36% ay nasa Kindergarten, 5,631 o' 57.30% ay nasa elementary at 3,178 o' 32.34% ay nasa paaralang sekondarya. Iba't-ibang programa ang isinasagawa ng ating Pambayang Pamahalaan upang mas maitaas ang antas ng edukasyon ng ating mga mamamayan lalo na ang mga kabataan. Para maipagpatuloy ang pag-aaral ng mga mahihirap at karapat- dapat na mga mag-aaral, 20-estudyante ang binigyan ng trabaho sa ilalim ng Special Program for Employment of Students (SPES). Sila rin ay sumailalim sa "Values Re-orientation and Leadership Training para maitanim sa kanilang isipan ang kagandahang-asal at ihanda sila na maging mabuting mga lider. Nagkaloob din tayo ng iskolarship sa 21 na mag-aaral sa sekondarya sa ilalim ng Iskolar ng Bayan at 4 na mag-aaral sa kolehiyo sa pamamagitan ng University of the Philippines Health Sciences (UPHS) Scholarship. Ayon sa tala ng Department of Education, ang drop-out rate natin sa tatlong nakaraang magkakasunod na taon ay tumataas kung saan 0.57% para sa SY 2014 - 2015, 0.59% nong SY 2015 - 2016 at 0.66% para sa SY 2016 - 2017. Ang nakitang pangunahing kadahilanan dito ay ang kahirapan. Isa sa ating mga naging hakbang upang matugunan ang problemang ito ay ang pamimigay ng tulong-pang- edukasyon o' educational assistance sa 223 mahihirap na estudyante sa mataas na paaralan. Ganon din, nagpamigay tayo ng mga kagamitan sa pag-aaral sa 1,500 na mga estudyante sa elementary noong 2016 at 1,500 ng 2017, gayundin ngayong 2018. Sa programang ito, tayo ay naglalaan ng halagang P1.2M kada taon. Tayo rin ay naglaan ng halos P1.00M kada taon para sa Maria Aurora Skills Development Center (MASDC) upang mabigyan ng kasanayan at kaalaman ang mga interesadong mamamayan lalo na ang mga "Out of School Youth" (OSY) na makakatulong sa kanila ng malaki upang magkaroon ng hanapbuhay. Para sa Taong 2016, mayroong 266 indibiduwal ang nagtapos at sa 2017, 294 ang nagtapos ng iba't-ibang kurso sa nasabing institusyon. Ayon sa ulat ng ating Pulisya ng ating Bayan, ang dami ng krimen na naitala noong nakaraang taon ay 369 kung saan ito ay mas mataas ng 2.5% sa Taong 2016. Sa 369 na krimen na naitala, 55 o' 14.91% ay "index crime" at 314 o' 85.09% ay "non-index crimes". Bagama't may kaunting pagtaas sa dami ng krimen, ang "crime solution efficiency" noong 2017 (66.4%) ay mas mataas kompara noong 2016 3
(64.44%). Ganon din sa "crime cleared efficiency" noong 2017 (73.44%) na mas mataas sa 69.44% para sa Taong 2016. Sa kampanya natin laban sa pinagbabawal na gamut o droga, mayroong 2 barangay na naideklara ng PDEA na Drug Free Barangay - ang Brgy. Decoliat at Punglo. At ang Brgy. Sto. Tomas bilang kauna- unahang barangay na dineklarang Drug Cleared Barangay. Para mapangalagaan ang kaayusan at kapayapaan ng ating bayan, iba't- ibang hakbangin ang ginagawa ng ating mga Kapulisan. Bilang suporta, binigyan natin ng lupa ang PNP na pinagpatayuan ng kanilang tanggapa, gayundin, ang ating Pamahalaang Lokal ay nagkaloob ng 9 na "handheld radios" para sa mas mabilis at epektibong komunikasyon at maagap na pagresponde sa mga kriminalidad at sakuna. Ngayong taon ay bibigyan din natin sila ng isang sasakyan na pwedeng gamitin sa panahon ng emergency. Ganon din, para mapangalagaan ang ari-arian at buhay ng mga tao, ang mga kawani ng Maria Aurora Fire Station (MAFS) ay nagsasagawa ng pagbibigay ng impormasyon tungkol sa kaligtasan sa sunog sa pamamagitan ng bandillo, pagkakabit ng 'tarpaulin" at pamimigay ng "leaflets". Nagsasagawa rin sila ng "lecture" at "fire drill" sa iba't-ibang barangay, paaralan at mga "establishments". Gaya ng ating kapulisan, binigyan din natin ng lupa ang mga bumbero na pagtatayuan ng bago at modernong Fire Station. Tungkol naman sa pamamahala at pagpapababa ng epekto ng panganib at sakuna, nagawa na natin ang "Contingency Plan" kung saan ito ang magiging gabay ng mga dapat gawin sa oras ng kalamidad o' sakuna. Sa pakikipag-ugnayan sa MAPS at MAFS, sa pamamagitan ng Municipal Disaster Risk Reduction and Management Office o MDRRMO tayo ay nagsagawa ng "Quarterly National Simultaneous Earthquake Drill" sa ilang mga paaralan at tanggapan. Tayo rin ay nagsasagawa ng "search and rescue/retrieval operations" kung may mga sakuna o "emergency". Higit sa lahat para agarang matugunan ang mga sakuna, ginawa nating 24/7 ang operasyon ng mga tagasagip o rescuer. Gayundin, bumili pa tayo ng isang ambulansya para sa 24/7 operasyon ng DRR. Upang mabawasan ang pinsala ng sobrang pag-ulan, nagsagawa po tayo ng "Flood Control Projects" sa iba't-ibang barangay. Gaya ng Brgy. Bangco, San Leonardo, Sta. Lucia, Bazal, Bagtu, Brgy. III, Brgy. IV, Bayanihan, Kadayacan at Wenceslao gayun din ang paghuhukay o dredging sa mga kailugan. Bumili din tayo ng bulldozer, backhoe at payloader bilang paghahanda sakaling may dumating na sakuna. Sa pagtutulungan ng Pamahalaang Lokal, Maria Aurora Police Station, Maria Aurora Fire Station, iba pang mga tagapagpatupad ng batas at mga mamamayan, ang ating bayan ay nananatiling maayos, payapa at ligtas sa sakuna. Upang lalong mapalakas ang pagpapatupad ng mga ordinansa at mga batas nasyonal ay binigyan 4
natin ng dagdag na honorarium ang ating mga Barangay Tanod simula pa noong 2016. Sa tahanan unang hinuhubog ang isang tao. Kapag hindi naging maayos ang pagpapalaki at pagdidisiplina sa isang bata, lalaki siyang problema ng pamilya at pamayanan. Upang madagdagan ang kaalaman sa wastong pagpapalaki ng mga anak, tayo ay regular na nagsasagawa ng "Parent Effectiveness Service " (PES) at "Responsible Parenthood Service" (RPS). Ang atin ding pamahalaan ay naglaan ng halagang P500,000.00 bilang tulong sa mga pamilya na nakakaranas ng biglaang pangangailangan o' tinatawag nating "Aid in Crisis Situation" (AICS). Nagsasagawa rin tayo ng Kasalang Bayan taun-taon upang mapanatili at mapalalim pa ang magandang ugnayan ng mga mag-asawa at matugunan ang problema ng pagkakaroon ng "illegitimate" na bata. Sa Taong 2017, nagkasal tayo ng 50 pares. Bilang pagtugon sa karapatan ng isang tao na magkaroon ng pangalan o pagkakakilanlan, ang ating pamahalaan ay nagsasagawa ng "Mobile Registration" sa iba't-ibang barangay. Bilang karagdagan, tayo rin ay nagsasagawa ng pagbibigay ng impormasyon tungkol sa kahalagahan ng pagpaparehistro sa iba't- ibang paaralan at barangay. Mahalaga sa atin ang kapakanan ng ating mga katandaan. Bilang tugon sa Republic Act No. 9994, tayo ay naglaan ng halagang P587,250.00 para sa pensyon ng 204 na katandaan. Tayo rin ay nagkaloob ng halagang P433,000.00 para sa pagpapagamot at pagpapalibing ng ating mga katandaan. Tinitingnan din natin ang kapakanan ng ating mga kababayan na nagtatrabaho sa ibang bansa o' ang mga "Overseas Filipino Workers" Tinutulungan natin sila na idulog sa Overseas Workers Welfare Administration (OWWA) ang kanilang mga hinaing o' problema na may kaugnayan sa kanilang pagtatrabaho. Noong nakaraang taon, 13 OFWs ang natulungan nating ilapit ang kanilang problema sa OWWA at nakuha nila ang kinakailangan tulong at karampatang benepisyo. Bilang pangunahing pinagkakakitaan ng ating mga mamamayan, buo ang suporta na ibinibigay natin sa sektor ng agrikultura para sa patuloy nitong pag-unlad. Upang matulungang mapataas ang produksyon at kita ng ating mga magsasaka, binibigyan sila ng mga kaalaman at kasanayan sa pamamagitan ng mga 'trainings" at "on-site demonstrtation". Sa pakikipag-ugnayan sa Department of Agriculture at iba pang sangay ng ating pamahalaan, tayo ay nagkaloob ng iba't-ibang kagamitan at makinarya sa ilang barangay katulad ng hand tractor na may trailer, farm tractor, combined harvester, thresher, potable rice mill, composting facilities at iba pa. Nagpautang din tayo ng certified hybrid seeds/seedlings at iba pang farm inputs sa ating mga magsasaka. Upang masiguro na patuloy ang patubig sa ating mga bukirin, ang Canal Lining ng San Leonardo Diversion Dam ay isinagawa at isinaayos 5
din ang nasabing diversion dam. Nagpagawa rin tayo ng Multi-Purpose Drying Pavement sa apat na barangay at nagkaloob tayo ng proyektong pangkabuhayan (native swine, cattle and buffalo dispersal) sa 1,234 na magsasaka. Gayundin noong 2016 at 2017 ay naisagawa natin ang mga Barangay Roads at Farm to Market Roads sa Brgys. Dianawan, III, Dimanpudso, Galintuja, Decoliat, Bangco, Diome, San Leonardo, Bagtu, IV, Detailen, Ramada, Kadayacan, Suguit at Dialatnan na nagkakahalaga ng halos P26M. Sa pakikipag-ugnayan sa Pamahalaang Panlalawigan ng Aurora, tayo ay nagkaloob ng 100,000 tilapia fingerlings sa 27 magsasaka. Ganon din sa Bureau of Fisheries and Aquatic Resources (BFAR) kung saan nagpamigay ng 64,000 fingerlings sa 22 magsasaka. Nagkaloob din ng iba't-ibang kagamitan sa pangingisda at pagbebenta ng isda. Tayo rin ay gumawa ng mga hakbang upang matugunan ang problema ng "unemployment" at "underemployment" na nagreresulta sa kahirapan. Sa pakikipag- ugnayan sa Department of Labor and Employment (DOLE), tayo ay nakapagbigay ng trabaho sa tatlong indibiduwal na bagu-bagong nakapagtapos ng kolehiyo sa ilalim ng Government Internship Program (GIP) at 25 benepisyaryo sa pamamagitan ng Tulong Pangkabuhayan sa Disadvantaged Workers (TUPAD). Nagsagawa rin tayo ng Special Recruitment Activity (SRA), Local Recruitment Activity (LRA) at referral kung saan nakapagpasok tayo sa trabaho ng 16 jobseekers sa mga kumpanya dito sa ating bansa at sa ibang bansa. Ang Pamahalaang Lokal ng Maria Aurora ay nagkaloob din ng teknikal at pinansyal na tulong sa mga tao para sa proyektong pangkabuhayan. 36 na katao ang sumailalim sa "Practical Skills Development Training on Food Processing" at pinagkalooban sila ng P5,000.00 bawat isa sa ilalim ng Self Employment Assistance (SEA) upang makapagsimula ng proyektong pangkabuhayan. Meron din tayong 40 kababaihan at OSY na sumailalim ng pagsasanay sa paggawa ng laminated wallets, basahan, bulaklak, bags at iba pang produkto gamit ang mga recyclable materials. Sa tulong ng DOLE, napagkalooban ang Rural Improvement Club (RIC)-Dikildit ng halagang P350,000.00 bilang karagdagang puhunan sa kanilang Camote Processing at halagang P300,000.00 para sa Farm Inputs Supply ng Santo Tomas, Diaman at Wenceslao (SANDIWA) Agrarian Reform Beneficiaries Cooperative. Nagkaloob naman ang BFAR ng isang smoke house sa nagtitinda ng tinapa. Ang maagap na pagtugon sa pangangailangan ng mga kliyente ay isinusulong din ng ating pamahalaan. Upang mapadali ang pagkuha ng permiso/lisensya sa pagnenegosyo at bilang pagtugon sa Citizens' Charter, nagkakaroon tayo ng "One-Stop-Shop" tuwing buwan ng Enero. Tayo rin ay naglagay ng Electronic Business Permit and Licensing System (eBPLS). Ilan ito sa mga hakbang upang magkaroon tayo ng "business-friendly environment" at makahikayat tayo ng mga mangangalakal na magtayo ng negosyo dito sa ating bayan. 6
Ang turismo ay tinatayang isang magandang oportunidad para sa mga negosyante at makahikayat ng mga turista kung kaya't tayo ay nakiisa sa mga gawain na magpapakilala at magpapaunlad sa ating turismo. Dahil dito, naitala na tumaas ng 673.07% ang bilang ng mga turista na dumating dito sa ating bayan (524,432 noong 2017 at 67,838 ng 2016) na nagresulta sa 156.04% na pagtaas ng ating kita sa turismo (P140,079.29 para sa Taong 2017 at P54,709.00 noong 2016). Upang mapanatili nating balanse ang ating kapaligiran, masugid nating ipinatutupad ang "Ecological Solid Waste Management (ESWM) Program" at "Greening Program". Regular nating kenokolektahan ng basura ang 10 barangay at 500 na business establishments. Karagdagan pa dito ang 9 na barangay na nakaskedyul ang pagkolekta, Isa sa alternatibong teknolohiya na isinusulong ng ating Pamahalaang Lokal ay ang paggawa ng "hollow blocks" na gawa sa "shredded plastics" kung saan ito ay ibinebenta o' ginagamit sa mga proyekto ng ating pamahalaan. Layunin nito na gawing kapaki-pakinabang ang mga basura at makadagdag sa pinagkakakitaan ng mga mamamayan. Ayon sa tala, nakapaggawa tayo ng 2,000 pirasong hollow blocks mula Enero-Hunyo ng taong kasalukuyan. Tayo rin ay nagsasagawa ng paglilinis ng tabing kalsada at mga kanal buwan- buwan. Sa tulong MAFS, nagsasagawa tayo ng lingguhang "flushing" ng kanal sa ating Pamilihang Bayan. Upang makahikayat ng aktibong pakikiisa, nagsasagawa tayo ng "Search for Best Barangay, Schools and Business Establishments Practicing Solid Waste Management Program". Naglunsad din tayo ng "Eco-Savers Program sa 10 pampublikong paaralan sa elementary na nilalahukan ng 2,232 na mga mag-aaral. Nagsasagawa tayo ng Information Education Campaign (IEC) sa iba't-ibang barangay, paaralan at mga asosasyon para mapaigting ang kampanya para sa tamang pangangalaga ng kalikasan Upang makaagapay sa kasalukuyang sitwasyon ng ating bayan, tayo ay nagbalangkas ng Forest Land Use Plan (FLUP) kung saan ito ay napagtibay na ng Sangguniang Bayan at ng Department of Environment and Natural Resources (DENR) - Region 3. Patuloy din ang ating pangangalaga sa ating Forest Nursery para sa produksyon ng mga pananim na gagamitin sa "forest rehabilitation" o "reforestation". Tayo ay nakapagpunla at nakabuhay ng 4,153 piraso ng iba't-ibang uri ng mga pananim gaya ng narra, mahogany, gmelina, katmon at iba pa para sa taong ito. Dahil sa mga programa at aktibidad na isinasagawa ng ating Pamahalaang Lokal hinggil sa pangangalaga ng ating kalikasan, tayo ay nagkamit ng karangalan sa 4 na taong magkakasunod bilang "Cleanest and Greenest Municipality (Urban Category)" sa ilalim ng Gawad Punong Lalawigan Para sa Kapaligiran. Ilang paaralan din ang nagkamit ng karangalan ayon sa kanilang kategorya. Nabigyan din 7
tayo ng karangalan bilang "Best Solid Waste Management Implementer ng DENR- Environmental Management Board (EMB) - Region 3. Ang "transparency" o ang pagiging bukas sa pamamahala ay nagreresulta sa magandang ugnayan ng pamahalaan at mamamayan at ito ay makakahikayat sa mga mamamayan upang sumuporta at makiisa sa mga gawaing pangkaunlaran. Dahil dito, ang lahat ng plano, programa at gawain ng ating Pamahalaang Lokal ay inilalagay sa ating "official website". Bilang pagtugon din sa kautusan ng DILG na ang ano man na may kinalaman sa ating pananalapi ay ipinapaskel sa 3 lugar at inilalagay din sa ating website at sa "Full Disclosure Policy Portal" (FDPP). Sa Information Education Campaign (IEC), pamamagitan ng pagsasagawa ng naipapaabot natin sa mga taong-bayan ang lahat ng programa ng pamahalaan. Isinasangkot din natin ang mga "non-government organizations" sa iba't-ibang special bodies upang palakasin ang kanilang partisipasyon sa mga gawaing pangkaunlaran. Dahil sa pagsisikap natin na makapaglingkod ng maayos at tapat sa mga mamamayan, tayo ay nagkamit ng iba't-ibang parangal gaya ng mga sumusunod: 1. Certificate of Recognition 2017 Seal of Good Local Governance (SGLG) Post Conferment Qualifier 2. Plaque of Recognition For Being One of the Best Performing LGUs in The Implementation of DILG Locally-Funded Projects (1st - 3rd Class Municipalities Category) 3. Certificate of Recognition For Replicating the Implementation of DSWD Social Pension Program 4. National Quality Corn Achievers Award 5. Certificate of Commendation - 2016 Best LGU in Customer Relation (Finalist in Provincial Category) 6. Purple ribbon For Exemplary Practices, Accomplishments and Innovations in the Implementation of Responsible Parenthood and Reproductive Health -2016-2017 Gawad Punong Lalawigan para sa Kapaligiran o Cleanest and Greenest Municipality for Urban Category -2016-2018 Municipal Civil Registry Office 7) Certificate of Recognition 8) Plaque of Recognition 9) National Organic Agriculture Achiever Award 2016-Municipal Category Mga kasamahan kong lingkod ng publiko, mga iba't-ibang sektor at mga kababayan, batid natin na ang kaunlaran ay hindi makakamit sa isang kisap-kisap 8
mata lamang bagkus ito ay isang tuloy-tuloy na proseso. Marami pa tayong dapat na isakatuparan upang magkaroon tayo ng "sustainable development". Hinihikayat ko kayong lahat na sama-sama nating isulong pa ang mga programa na magpapaangat sa antas ng ating pamumuhay katulad ng mga sumusunod: ➢ Pagbalangkas ng mga sumusunod: I. Revenue Generation Plan II. Community Disaster Risk Assessment at Local Climate Change Action Plan III. Municipal Comprehensive Protection Plan for Children IV. Human Resource Management Plan V. Municipal Tourism Plan ➢ Pagpapatupad ng Electronic Real Property Tax System ➢ Pagbili ng mga heavy equipment ➢ Pagpapatayo ng karagdagang bahay kanlungan o evacuation centers ➢ Pagpapatuloy sa mga gawaing Flood control at dredging ng kailugan ➢ Pagsasagawa ng mga Farm to Market Roads ➢ Patuloy na pagtulong teknikal at pinansiyal sa mga magsasaka, katandaan, kabataan, out-of school youth, kababaihan, may mga kapansanan, kooperatiba, asosasyon ng mga drayber at indibiduwal ➢ Paglalaan ng pondo para sa implementasyon ng mga programa at proyekto para sa kaligtasan, kalusugan at edukasyon ng mga bata ➢ Suportang pinansiyal sa mga batang manlalaro ➢ Pagsasagawa ng mga water at irrigation system ➢ Pagbili ng mga two-way radios ➢ Paigtingin ang kampanya laban sa kriminalidad at pinagbabawal na droga ➢ Paigtingin ang mga programang pangkalusugan ➢ Pagsasaayos ng mga eskuwelahan at pasilidad ➢ Paigtingin ang pangangalap ng pondo para sa pagpapatupad ng mga programa at proyekto ng lokal na pamahalaan ➢ Pagpapaunlad sa industriya ng turismo at ➢ Pagtaas ng sweldo ng mga kawani kasama ng mga job order employees Mga kababayan, mga kapwa ko lingkod ng pamahalaan sama-sama nating abutin ang ating mga pangarap- ang tunay na kaunlaran. Magandang umaga at Pagpalain Tayong Lahat ng Panginoon! God Bless Maria Aurora. AMADO M. GENETA Punong Bayan 9